หลวงอรรถวิจารนีติธร (เล็ก ปาณิกบุตร)

รองอำมาตย์เอก หลวงอรรถวิจารนีติธร (เล็ก ปาณิกบุตร) (5 เมษายน พ.ศ. 2443 – 11 กุมภาพันธ์ พ.ศ. 2472)ข่าวตาย (หน้า 4405) เป็นขุนนางชาวไทย อดีตอัยการจังหวัดเพชรบุรี

 ประวัติ 
รองอำมาตย์เอก หลวงอรรถวิจารนีติธร เกิดเมื่อวันที่ 5 เมษายน พ.ศ. 2443 (แบบสากลคือ พ.ศ. 2444) เป็นบุตรชายของ หลวงประจิตรัฐกรรม (ตู๋ ปาณิกบุตร) อุปสมบทที่วัดเทพศิรินทราวาสราชวรวิหาร เมื่อวันที่ 20 กรกฎาคม 2471ข้าราชการกราบถวายบังคมลาอุปสมบท เป็นเวลา 1 พรรษา

รองอำมาตย์เอก หลวงอรรถวิจารนีติธร ถึงแก่กรรมด้วยโรคไข้รากสาด เมื่อวันที่ 11 กุมภาพันธ์ พ.ศ. 2472

 รับราชการ 
หลวงอรรถวิจารนีติธรเริ่มต้นรับราชการในตำแหน่งแพ่งเมืองสมุทรสงคราม และได้รับพระราชทานยศเป็น รองอำมาตย์ตรี เล็ก ปาณิกบุตร เมื่อวันที่ 29 กันยายน พ.ศ. 2464พระราชทานยศ (หน้า 1906) ต่อมาในปี 2466 ได้ย้ายเข้ามาประจำกรมอัยการ จากนั้นในปี 2468 สอบได้เป็นเนติบัณฑิต ในวันที่ 19 เมษายน พ.ศ. 2469 ได้รับแต่งตั้งให้เป็น อัยการจังหวัดเพชรบุรี แทน รองอำมาตย์เอก หลวงอรรถนิพนธ์ปรีชา (ฮวด คันธะยุกตะ) ที่ไปรักษาราชการแทนอัยการมณฑลพิษณุโลกแจ้งความกระทรวงมหาดไทย (หน้า 383) ในวันที่ 23 พฤศจิกายน ศกเดียวกัน ได้รับโปรดเกล้าฯ เลื่อนยศเป็น รองอำมาตย์โท เล็ก ปาณิกบุตรพระราชทานยศ (หน้า 3227) หลังจากลาสิกขา ได้รับพระราชทานเลื่อนยศเป็น รองอำมาตย์เอก เล็ก ปาณิกบุตร เมื่อวันที่ 8 พฤศจิกายน พ.ศ. 2471 เนื่องในวันเฉลิมพระชนมพรรษาพระราชทานยศพลเรือน (หน้า 2432) ต่อมาในวันที่ 10 พฤศจิกายน พ.ศ. 2472 เนื่องในวันเฉลิมพระชนมพรรษา ท่านได้รับพระราชทานบรรดาศักดิ์เป็น รองอำมาตย์เอก หลวงอรรถวิจารนีติธร ถือศักดินา 600พระราชทานบรรดาศักดิ์ (หน้า 2891)

 อ้างอิง 

หมวดหมู่:ขุนนางไทย
หมวดหมู่:บรรดาศักดิ์ชั้นหลวง
หมวดหมู่:ขุนนางในสมัยกรุงรัตนโกสินทร์
หมวดหมู่:เสียชีวิตจากไข้รากสาดน้อย